**Styremøte 16. mai 2018**

**Scandic hotell 13.30 – 14.30**

**Innkalt:**

Bente Rist – leder

Trond-Vegar Johansen – medlem

Tron Atle Karlsson – ansattrepresentant (valgt)

**Saksliste:**

9/18 Forvaltningsorganisasjonen for sak/arkiv og AKST ansvar for prosjekter og integrasjoner mot Public360

10/18 Tjenester utenfor SLA-avtale som pålegges AKST

Eventuelt

* ROS-analyse

**9/18 Forvaltningsorganisasjonen for sak/arkiv og AKST ansvar for prosjekter og integrasjoner mot Public360**

Høsten 2017 ble det etablert en ny organisering av forvaltningsorganisasjonen i IKT-Agder. Som virksomhet så opplever vi utfordringer med denne organiseringen mot forvaltningsorganisasjonen sak/arkiv. Vi savner en oversikt over ansvarsforholdet mellom IKT-Agder, kommunene og AKST. I SLA-avtale som er inngått mellom AKST og kommunene, står det at det er kommunene som er eier av Public360 og i henhold til ny organisering så er IKT-Agder systemansvarlig og kontraktsforvalter på vegne av eierkommunene. Vi forstår denne organiseringen som at det er IKT-Agder gjennom forvaltningsorganisasjonen som er ansvarlig for systemtekniske oppgraderinger og feil på leveranser. Det er i dag AKST som blir overlatt ansvar for feil ved oppgraderinger og kontaktansvar mot leverandør. Dette mener vi er feil. AKST som bruker av systemet skal sørge for at daglig drift går som det skal. Dersom det er problemer på brukernivå, så tar vi dette med leverandør. Når det er feil i systemet, så mener vi at dette ansvaret ligger hos systemansvarlig hos IKT-Agder. Vi mener at AKST ikke har større ansvar inn i forvaltningsorganisasjonen enn de andre kommunene (Froland og fylkeskommunen).

Når det feiler med eksisterende integrasjoner, så blir også AKST her sittende med ansvar for å få rettet feil og ha kontakt med leverandør. Det finnes et utall av integrasjoner mot Public360, og vi mene at AKST ikke kan ha ansvar for alle integrasjoner. Dette har vi ikke kompetanse på eller ansatte til å forvalte. Vi opplever også at det stadig kommer nye integrasjoner som kommunene skal ha på plass, og da er forventningene at vi skal ha ansvar for disse. Vi savner en oversikt over hvem som er ansvarlig for alle integrasjoner mot Public360. I ERP-systemet så er det ingen tvil om hvem som har det ansvaret. Vi har kontinuerlig feil i følgende integrasjoner:

* ByggSøk
* Innsynsbegjæring
* WebCruiter
* Organisasjonsstruktur fra HR-portalen

Feil her medfører at vi sitter med manuelle kontroller for å få saker inn i systemet. Dette er tidkrevende og innebærer høy risiko for feil. Problemer med disse integrasjonene må løftes. AKST kan ikke sitte med hovedansvar her. Vi skal selvfølgelig bidra, men hovedansvaret må ligge på et annet nivå.

Vi opplever også et kjempestort press på å bistå i prosjekter. Vi får ansvar for å bistår i prosjekter som kommer fra Grimstad kommune, Arendal kommune, forvaltningsorganisasjonen og fra IKT-Agder. Vi blir ikke spurt om å bidra, vi får krav om å bidra. For øyeblikket har vi følgende forventinger om deltakelse i prosjekt:

* Integrasjon Østre Agder Brannvesen for GK
* GDPR
* Sikker Sone Public360 for GK
* SvarInn
* Ryddedag rådhuset i Grimstad
* Bidra i Østre Agder samarbeidet

AKST skal og vil bidra i prosjekt som skal integreres mot Public360, men vi må ha en forutsigbarhet. Vi kan ikke få krav om deltakelse fra fire ulike organisasjoner uten at dette går gjennom en godkjenning. Nå kan hvem som helst sende en henvendelse til AKST og be om bistand til små og store prosjekt. I flere tilfeller savner vi at prosjekt går gjennom forvaltningsorganisasjonen. Når vi spør får vi beskjed om at dette prosjektet er forvaltningsorganisasjonen ikke interessert i, så det må kommunen ta selv. Dersom dette skal være akseptert, så må slike prosjekter kvalitetssikres før de settes i gang og det må sørges for at AKST har kapasitet til å bidra.

AKST sitter for øyeblikket på et meget stort problem som gjelder integrasjon av organisasjonsstrukturen fra HR til Public360. Dette er en integrasjon som har vært gjenstand for mye problemer. Forvaltningsorganisasjonen har overlatt dette til hver enkelt kommune. Fordi integrasjonen ikke fungerer, så har Froland, fylkeskommunen og Grimstad kommune laget manuelle rutiner for å håndtere dette. AKST har sagt ifra at dette ikke er mulig å gjøre manuelt for Arendal kommune og at vi må finne en annen løsning. Nå importeres dim2. Dette nivået fungerer ikke. AKST har foreslått at vi må gå over til dim1 for alle. Dette motsetter de andre kommunen seg fordi de har gjort en stor jobb med å lage noe manuelt som hele tiden må oppdateres. AKST og Arendal får da beskjed om at vi kjører sololøp og at dette ikke er akseptabelt. Arendal kommune vil ikke kunne lage noen omvei fordi dette ikke fungerer for en så stor kommune. Det må finnes en annen løsning, og i IKT-Agder samarbeidet så må det finnes en felles løsning som fungerer for alle. Jeg trodde dette var poenget med en felles forvaltning. Karl Mork er informert om dette, og vi har hatt møte med Rune og Tatjana. Vi forklarte problemet med integrasjonen og vi håper at dette blir tatt tak i gjennom forvaltningen. I 2019 skal vi innføre elektronisk signering og da må HR-portalen og organisasjonsstrukturen fungere. Vi må ha en løsning som fungerer nå.

**Vedtak 9/18:** Tas til etterretning. AKST er behandlende og benytter systemene slik de er ment å fungere. Det er suiten som sørger for databasen og integrasjoner.

AKST innkaller Rune Johansen og Rune Møster i IKT-Agder til et møte.

**10/18 Tjenester utenfor SLA-avtale som pålegges AKST**

I kjølvannet av saken over, så må AKST kunne ta betalt for oppdrag som kun går mot en kunde. Når Grimstad kommune kjører to prosjekt som kun gjelder dem, så må dette være fakturerbart. Vedtektene § 10 pkt. 4 sier at oppgaver samarbeidet utfører for bare en av eierne faktureres særskilt etter avtale.

Fakturering mener vi må skje på alle områder som ligger utenfor SLA-avtalen etter avtale. Hver måned utfører lønn ekstraordinære utbetalinger for en av kommunene. Dette koster tid og risiko og vi ønsker at den kommunen som ber om ekstrakjøring eller manuelle utbetalinger også må ta kostnaden. Vi snakker ikke om store summer, men det er da mulig å få oversikt over omfanget. Vi ønsker også at når vi skal utføre arbeid utenfor SLA-avtalen, så må dette godkjennes på et høyere nivå. Slik det er nå, får vi beskjed fra enhetsledere om at AKST må ta ekstrakjøring for dem. Vi mener at det er viktig også for kommunene å kunne kontrollere behovet for ekstrakjøringer og manuelle utbetalinger. Det er for det meste arkiv og lønn som ser behovet.

**Vedtak 10/18:** AKST lager en prising av tjenester som er utenfor SLA-avtalen. Enhetene kan bestille ekstrakjøringer selv.

Ekstra manuell lønnskjøring kr 5 000

Ekstra ordinær lønnskjøring kr 10 000

Prosjektbistand kr 500 per time (lønnskostnad)

Ekstraordinære prosjekt som gjelder kun en av eierne (prosjekt utover SLA)

Internt: kr 500

Eksternt: Kr 1 000 + reiseregning